1. oktobar Međunarodni dan starijih osoba

**„Da li je pandemija promenila pogled na starost i starenje?“**

Crveni krst Srbije i Populacioni fond Ujedinjenih nacija (UNFPA) ove godine na Međunarodni dan starijih osoba, 1. oktobra organizuju panel diskusiju sa početkom u 13 časova.

Svi zainteresovani biće u mogućnosti da prate Panel diskusiju preko UNFPA facebook stranice: <https://www.facebook.com/unfpainserbia>

U 2020. godini, Međunarodni dan starijih obeležava se po 30. put, a u jeku globalne pandemije COVID-19. Zbog toga ove godine Crveni krst Srbije i UNFPA organizuju panel diskusiju na temu **„Da li je pandemija promenila pogled na starost i starenje?“**
Poznato je da je rizik od obolevanja među starijim osobama viši nego u opštoj populaciji, ali sa druge strane, stariji su najraznovrsnija, najviše heterogena grupa od svih uzrasnih grupa u stanovništvu da nikakvo uopštavanje ne odgovara realnosti. Planirana panel diskusija je prilika da predstavnici starijih osoba prikažu i objasne da li se i na koji način njihov život promenio tokom pandemije. U diskusiji će biti reči o svakodnevnim preprekama i problemima, ali pozitivnim iskustvima i preporukama za unapređenje kvaliteta života svih, a ne samo starijih osoba. Diskusija će se baviti i prepoznavanjem vlastite odgovornosti u zaštiti zdravlja i važnošću promovisanja zdravog starenja kroz ceo životni ciklus.

Učesnici diskusije će biti:

**Danica Šmic** iz Beograda koja će govoriti o volontiranju tokom pandemije,
**Miroslava Matić** iz Kragujevca koja će govoriti o digitalnoj uključenosti starijih,
**dr Radmila Damjanović** iz Kruševca koja će govoriti na temu ejdžizma i pandemije,i
**dr Milan Zobenica** iz Sombora sa temom Pristup uslugama u doba pandemije.
**Nataša Todorović**, stručni saradnik Crvenog krsta Srbije biće moderator diskusije i predstaviti izveštaj UNFPA „Starije osobe i COVID-19“.

Crveni krst Srbije

Populacioni fond UN u Srbiji (UNFPA)